Af - smeÞann 11. janúar 2020 Síðast uppfært 11. janúar 2020 Fjögur úr framvarðarsveit hins síminnkandi flokks . Opinberlega hefur Styrmir Gunnarsson einn áhyggjur af stöðu Sjálfstæðisflokksins . Í Moggagrein lætur Styrmir huga reika til þeirra daga þegar Sjálfstæðisflokkurinn var annar en hann er . Sama gildir um Moggann . Hann er annar en hann var . Saman hafa Mogginn og Flokkurinn missti nánast allt samband við stóran hluta yngra fólks . Hvoru tveggja eru að daga uppi . Sumir hafa áhyggjur af þeirri stöðu meðan aðrir jafnvel fagna henni . Þrátt fyrir hratt versnandi stöðu gerir forysta flokksins ekkert til að stöðva flóttann . Flokkurinn hefur nú annað hlutverk en hann kann að hafa haft áður fyrr . Held samt að fortíð flokksins sé skoðuð og metin á annan hátt en hún í raun og veru var . Sjálfstæðisflokkurinn var kaldlyndari en eldri flokksmenn vilja vera láta . Nóg um það . Í bili hið minnsta . Áður fyrr var forystufólk Sjálfstæðisflokksins skarpara en nú er . Bjarni Benediktsson hefur valið sér yngri ráðherra en dæmi eru um áður . Það hefur ekki dugað til að auka flokknum fylgi . Enda leikurinn ekki til þess gerður . Stefna Bjarna er sýnilega sú ein að verja hagsmuni fárra . Það sést skýrast þegar hann tilnefndi Kristján Þór Júlíusson sem sjávarútvegsráðherra . Þar sýndi Bjarni hver hann og fyrir hvað hann stendur . Kjarkurinn er og var svo mikill að hann reyndi ekki eitt augnablik að leyna þeim huga sínum í að ganga erinda þeirra allra ríkustu . Þeirra sem sækja auð sinn í sameiginlega auðlind allra Íslendinga . Áður fyrr var forystufólk Sjálfstæðisflokksins skarpara en nú er . Þeim kom til hugar eitt best heppnaða slagorðið í íslenskum stjórnmálum . Stétt með stétt . Auðvitað var þetta rangt í öllum tilfellum . Bergrisarnir sem réðu flokknum meintu aldrei neitt með þessu . Aldrei neitt . Hér er skýrt dæmi um hvernig Sjálfstæðisflokkurinn vann í raun og veru . Yngri flokksmenn voru gerðir út til að brjóta niður aðgerðir verkafólks og iðnaðarmanna . Helgi heitinn Arnlaugsson . Það voru oft mikil átök í þessu . “ Hann segir launafólkið hafa teygt sig ansi langt hvað varðar lagalegan rétt og að Heimdellingum hafi þótt þeir ganga of langt hvað það varðar . „ Það var oft býsna róstusamt í þessu öllu . “ Helgi heitinn Arnlaugsson , sem lengi var áberandi í störfum innan verkalýðsfélaga , rifjar upp í viðtali sem birtist í nýjasta tölublaði tímarits VM , að í verkfallsvörslu hafi slegið í brýnu við Heimdellinga . „ Það voru oft mikil átök í þessu . “ Hann segir launafólkið hafa teygt sig ansi langt hvað varðar lagalegan rétt og að Heimdellingum hafi þótt þeir ganga of langt hvað það varðar . „ Það var oft býsna róstusamt í þessu öllu . “ „ Þarna var Guðmundur Jaki orðinn foringi verkafólks . Hann var sérlega kröftugur foringi . “ Helgi Arnlaugsson rifjaði upp að flest réttindamál sem náðust hafi kostað mikla baráttu . „ Margra ára baráttu og hörð verkföll þurfti til að ná þeim fram . Síðan koma nýir menn í starfið og þá eru þau baráttumál sem við börðumst fyrir jafnvel komin í landslög . Þessir menn gera sér því illa grein fyrir því hvað það kostaði að ná fram þessum réttindum og hvers virði þau eru . Fyrr á tímum voru menn meðvitaðri um hvað framfarirnar kostuðu mikla vinnu og mikla baráttu , “ er haft eftir sómamanninum Helga Arnlaugssyni . Hér er nefnt óumdeilt að Sjálfstæðisflokkurinn var og er andstæðingur vinnandi fólks . Flóknara er það ekki . Grein Styrmis , er í raun kveikjan að þessum skrifum , markast af söguskoðun manns sem var gerandi í starfi flokksins . Og saknar þeirrar stöðu . Styrmir Gunnarsson : En – „ hinar vinnandi stéttir “ virðast munaðarlausar í pólitískum skilningi um þessar mundir . „ Á sama tíma stendur flokkurinn , sem fyrir rúmri hálfri öld var orðinn annar stærsti verkalýðsflokkur landsins , frammi fyrir því að hafa misst um helming af fylgi sínu , þ.e. Sjálfstæðisflokkurinn , og þarf á því að halda að finna sér nýjan farveg , “ skrifar Styrmir og varpar ljósi á hversu vel þáverandi forystu flokksins tókst að telja verakfólki trú um að flokkurinn væri þeirra á sama tíma og ungu flokksfólki var beitt gegn aðgerðum launafólks . Af hörku . Styrmi dreymir um forna frægð flokksins . Hann vill að sömu brögðum verði beitt og var gert um miðja síðustu öld : „ Fyrsta skrefið í átt til þess að Sjálfstæðisflokkurinn höfði til þessa kjósendahóps sérstaklega er að stórauka félagsstarf þeirra sjálfstæðisfélaga , sem frá fyrri tíð hafa fjallað um og rætt um hagsmunamál launþega sérstaklega . Þau félög þurfa að verða sýnilegri og umræður á þeirra vegum opnari , “ skrifar hann . „ Samfylkingin einblínir nú á eitt markmið ; að koma Íslandi inn í Evrópusambandið , og VG leggur í sínum málflutningi alla áherzlu á loftslagsmálin . “ Vitandi vits að Bjarni Benediktsson hvorki vill né kærir sig um að funda með fólki sem hann á enga samleið með . Og mun aldrei eiga . Engum dylst að fyrrum forysta flokksins var skarpari en það fólk sem hefur leitt flokkinn síðustu áratugina . Sama verður að segja um forystu Moggans . Sem hefur nánast , í raun og veru , verið sömu mennirnir . Vitna enn og aftur í grein Styrmis : En – „ hinar vinnandi stéttir “ virðast munaðarlausar í pólitískum skilningi um þessar mundir . Þessu eru eflaust allir sammála . „ Samfylkingin einblínir nú á eitt markmið ; að koma Íslandi inn í Evrópusambandið , og VG leggur í sínum málflutningi alla áherzlu á loftslagsmálin , “ skrifar Styrmir og bætir við : „ Flokkur fólksins hér hefur gerzt málsvari þeirra , sem minna mega sín , svo sem öryrkja og þeirra hópa aldraðra , sem minnst hafa úr að spila . “ Þá verður ekki meira til Styrmis en þetta kallar á aðra grein um flokkana tvo ; Samfylkingu og Vinstri græn . ( Höfundur þykist vera með pungapróf í innlenndri stjórnmálafræði eftir að hafa haft atvinnu að skrifum eða umfjöllun um ísensk stjórnmál í meira en þrjá áratugi . )